DIMECRES, 31 DE DESEMBRE, 2014
Olesa aprova un pressupost municipal de 2 milions d'euros per al 2015
L’Ajuntament d’Olesa de Bonesvalls va aprovar en el penúltim dia de l’any el pressupost municipal per al proper exercici, que serà de 2.026.179. La proposta va comptar amb el suport dels quatre grups del govern (5 regidors) – la sessió va comptar amb l’absència del regidor del PSC Pedro Juan - mentre que les dues formacions de l’oposició, Convergència i Unió (2) i UPO (1) s’hi van abstenir.
L’alcalde Enric Ases, considera que es tracta d’un “pressupost realista i possibilista que ha tingut en compte la delicada situació social i econòmica dels nostres veïns, rebaixant sensiblement la pressió recaptatòria del nostre Ajuntament a fi d’evitar possibles situacions amb risc d’exclusió social”.
Convergència va lamentar l’augment de la despesa corrent però va agrair que des del govern s’hagin escoltat i atès algunes de les propostes.
La sessió també va servir per a aprovar per unanimitat el projecte bàsic i d'execució per al soterrament de serveis i reurbanització del carrer Raval.
La primera fase del carrer Diputació, d’Olesa a Ca N’Olivella (105.672 €), les millores en instal·lacions i equipaments esportius (40.000 €), la integració dels sistemes d’informació locals amb serveis supramunicipals (16.000 €) o el manteniment de les franges de protecció (25.000 €) suposaran algunes de les partides més destacades del pressupost 2015, que contempla, entre d’altres, la previsió al capítol de personal que la plaça de secretaria intervenció s’ocupi a jornada sencera al 2015.
Capítol 1 1.044.000 €
Cap.2 15.000
Cap.3 254.570
Cap.4 615.210
Cap.5 15.725
Cap.7 81.674
Total 2.026.179 €
Capítol 1 723.579 €
Cap.2 924.920
Cap.3 2.098
Cap.4 163.817
Cap.6 211.765
Darrera actualització: 31/12/2014 15:56